טקס פרסי הקולנוע הישראלי

טקס פרסי הקולנוע הישראלי הוא טקס שארגן משרד התרבות והספורט והתקיים ב-30 בדצמבר 2025, ובמסגרתו חולקו פרסים לקולנוע ישראלי בסך כולל של מיליון ש"ח ב-10 קטגוריות.

מנחת הטקס הייתה השחקנית מורן אטיאס.

 קטגוריות התחרות 
במסגרת הטקס מוענקים פרסים ב־10 קטגוריות מרכזיות:

כל פרס מלווה במענק של 100,000 ש"ח, כך שהסכום הכולל של הפרסים עומד על מיליון ש"ח. המועמדים בכל קטגוריה מוגשים על ידי הציבור הרחב, ולאחר מכן נבחנים על ידי ועדת שופטים מקצועית המורכבת מבמאים, תסריטאים, שחקנים, מפיקים ואנשי מקצוע נוספים מתחום הקולנוע. הוועדה פועלת באופן עצמאי ומקצועי, ומדגישה את איכות היצירה, המבע הקולנועי, התרומה לשיח התרבותי והמקוריות האמנותית. לציבור הרחב ניתנת אפשרות להציע מועמדים, מודל שמטרתו לחבר את הקהל אל היצירה המקומית ולחזק את תחושת השותפות בין היוצרים לבין הצופים.

 זוכים ומועמדים 
 2025 
הסרט העלילתי הטוב ביותרהסרט הדוקומנטרי הטוב ביותרהסרט הקצר/אנימציה הטוב ביותר "ברנינג מן"
 "אנו"
 "פנתר כפול" "נער יהודי גאה"
 "מצפה לו"
 "ימים טובים: סיפורו של זאב רווח" "חצי פגישה"
 "תיאטרון צה"ל"
 "כי תצא"הבימוי הטוב ביותרהשחקן הטוב ביותרהשחקנית הטובה ביותר מיה חטב חזז – "אנו"
 ארז תדמור – "בחורים טובים 2"
 אייל חלפון – "ברנינג מן" יעקב זדה-דניאל – "פנתר כפול"
 אורי גבריאל – "תמונות יפואיות"
 פבלו רוזנברג – "הולה צ'או" הילה סעדה – "שמיים וארץ"
 נור פיבק – "פינק ליידי"
 עירית קפלן – "בחורים טובים 2"העריכה הטובה ביותרהתסריט הטוב ביותרהצילום הטוב ביותר עינת גלזר-זרחין – "בחורים טובים 2"
 דוד טאובר – "האחד והיחיד שלי"
 ניר נחום ואילנה ריינה – "לשחרר את שולי סאן"  מינדי ארליך – "פינק ליידי"
 אייל חלפון – "ברנינג מן"
 ארז תדמור, יקי רייסנר וחוה דיבון – "בחורים טובים 2" לאל אוטניק – "לשחרר את שולי סאן"
 עמית יסעור – "פנתר כפול"
 סער מזרחי – "בחורים טובים 2"

 הקמה 
מאז 1990 מתקיים בתעשיית הקולנוע הישראלי טקס שנתי של פרסי אופיר מטעם האקדמיה הישראלית לקולנוע וטלוויזיה. בטקס זה לא קיימים מענקים כספיים נלווים לזכייה אך הסרט הזוכה נשלח לייצג את ישראל באוסקר. לאחר שבשנת 2025 נבחר לסרט הטוב ביותר הסרט "הים" שעוסק בילד פלסטיני שמנסה להגיע לים בפעם הראשונה בחייו, טען שר התרבות והספורט מיקי זוהר שהטקס הקיים הפך לפוליטי והביע התנגדות לסרט הזוכה, בטענה שהוא פרו-פלסטיני, וזאת אף על פי שכלל לא צפה בסרט. בהמשך, החליט זוהר על הענקת פרסי קולנוע מטעם משרד התרבות והספורט. זוהר אף איים על שלילת התקציב לטקס פרסי אופיר החל משנת 2026.

במהלך חודש דצמבר 2025 קמה מחאה של יוצרים בתעשיית הקולנוע נגד קיום הטקס מטעם משרד התרבות והספורט בראשותו השר מיקי זוהר והיו אף מספר אמנים שמשכו את מועמדותם, בהם ארז תדמור, עירית קפלן, ⁠עינת גלזר-זרחין, ועוד. מבקר הקולנוע יאיר רוה ביקר את הטקס, את תהליך בחירת הסרט, את סטנדרט השיפוט ואת מהלכיו של השר זוהר. האקדמיה לקולנוע והאיגודים המקצועיים של עובדי תעשיית הקולנוע הישראלי, ביניהם שח"ם-ארגון השחקנים בישראל, איגוד הבמאים ואיגוד התסריטאים, גיבו את המועמדים שפרשו מהטקס והזהירו מפני איום על תקציב הקולנוע וחופש היצירה.

בתגובה למחאה והסרת המועמדויות, איים שר התרבות והספורט מיקי זוהר כי יבטל את הטקס ויפעל לביטול חוק הקולנוע ובכך יפסיק את מימון הקולנוע הישראלי בסך 130 מיליון ש"ח בשנה, בנוסף הוא ינקוט ב"צעדים דרסטיים שישנו את פני התעשייה בישראל".היזם החרדי ומפיק סדרת סרטי "בחורים טובים" יקי רייסנר תקף את התנהלות המתנגדים לטקס והורה על עצירת המשך הליהוק וההפקה של "בחורים טובים 3". משה אדרי, מבכירי תעשיית הקולנוע הישראלית, התריע כי ענף הקולנוע עלול להיפגע פגיעה אנושה ומרבית ההפקות המתוכננות לשנת 2026 עלול להיעצר והבטיח כי יפעל מול שר התרבות להסדרת התקציבים לשנים 2025–2026 לאיגודים ולאקדמיה. בעקבות כך הודיעו המועמדים שפרשו מהטקס כי הם חוזרים בהם וישתתפו בו. המתווה שהציעו אדרי ורייסנר, על פיו המועמדים יחזרו בהם ותקציב ענף הקולנוע לא ייפגע, התקבל בסופו של דבר, והטקס התקיים כמתוכנן ב-30 בדצמבר 2025.

 הערות שוליים 

קטגוריה:פרסי קולנוע ישראלי
קטגוריה:קולנוע ישראלי